stanford-oval/wikipedia huggingface dataset:
יחסי אינדונזיה–גרמניה

| יחסי אינדונזיה–גרמניה |
| --- | --- |
אינדונזיה: גרמניה


אינדונזיה: גרמניה
שטח (בקילומטר רבוע)
1,904,569: 357,022
אוכלוסייה
284,049,195: 84,431,715
תמ"ג (במיליוני דולרים)
1,371,171: 4,456,081
תמ"ג לנפש (בדולרים)
4,827: 52,777
משטר
דמוקרטיה נשיאותית: רפובליקה פדרלית

היחסים בין גרמניה לאינדונזיה החלו רשמית בשנת 1952 כאשר נוצר הקשר הדיפלומטי, אולם היחסים בין תושבי גרמניה ואינדונזיה החלו במהלך המאה ה-19, אז היגרו אזרחים גרמנים לאיי הודו המזרחיים ההולנדיים.
גרמניה מחזיקה שגרירות בג'קרטה ואילו אינדונזיה מחזיקה בגרמניה שגרירות בברלין. בראשית המאה ה-21, היחסים הדו-צדדיים בין שתי המדינות בולטים כיוון ששניהם משפיעים השפעה גאופוליטית משמעותית בכל אזור, גרמניה היא הכלכלה הגדולה ביותר באיחוד האירופי, ואינדונזיה היא הכלכלה הגדולה ביותר באיגוד מדינות דרום-מזרח אסיה. שתי המדינות הודאגו קשות מסיוע בינלאומי וכן מהתגובה ההומניטרית לצונאמי באוקיינוס ההודי בדצמבר 2004 שגבה את חייהם של 540 גרמנים ואלפים רבים נוספים נפצעו. שתי המדינות הן חברות ב-G-20.
על פי סקר השירות העולמי של ה-BBC ב-2013, 60% מהאינדונזים רואים את השפעתה של גרמניה באופן חיובי, כאשר רק 21% הביעו עמדה שלילית, אחת התפיסות החיוביות ביותר של גרמניה באסיה הפסיפית לאחר דרום קוריאה ואוסטרליה.
היסטוריה

היחסים בין אנשי גרמניה ואינדונזיה החלו בתקופת איי הודו המזרחיים ההולנדיים במהלך המאה ה-19. הצייר האינדונזי ראדן סאלח (1807–1880) בילה כמה פעמים בגרמניה ויצירותיו משפיעות על סצנת האמנות המקומית. לעומת זאת, מספר מדענים ואמנים גרמנים התעניינו באינדונזיה. כמו הגאוגרף הפרוסי פרנץ וילהלם יונהון בילה את מרבית עבודתו בחקר הגאוגרפיה והגאולוגיה של אינדונזיה. הצייר הגרמני וולטר ספיז (1895–1942) התיישב באי באלי ויצירותיו השפיעו על האמנות המקומית. הנשיא בי.ג'יי חביבי למד רוב חייו בגרמניה.
היחסים הדיפלומטיים הדו-צדדיים כוננו רשמית בשנת 1952, כאשר אינדונזיה פתחה משרד דיפלומטי בבון עבור הרפובליקה הפדרלית של גרמניה, ושגרירות בשנת 1976 במזרח ברלין עבור הרפובליקה הדמוקרטית הגרמנית.
במהלך ביקורם הרשמי באינדונזיה ב-1 בדצמבר 2011, זיהו נשיא גרמניה כריסטיאן וולף ועמיתו, נשיא אינדונזיה סוסיליו באמבאנג יודהויונו, חמישה מגזרים מרכזיים לשותפות אסטרטגית בין גרמניה לאינדונזיה; סחר והשקעות, בריאות, חינוך, מחקר וחדשנות טכנולוגית, והגנה.
יחסים כלכליים

נכון להיום יש כ-300 חברות גרמניות הפועלות באינדונזיה. בשנת 2012 היקף המסחר הכולל הגיע ל-7.24 מיליארד דולר. הייצוא העיקרי של גרמניה לאינדונזיה היה מכונות, מוצרים כימיים, טכנולוגיית תקשורת, ציוד חשמל, רכיבים אלקטרוניים, מתכות, כלי רכב, ותרופות. בעוד שהייצוא העיקרי של אינדונזיה לגרמניה היה מזון, שמנים צמחיים, טקסטיל, תוצרת חקלאית, מכשירים אלקטרוניים, הנעלה ועפרות מינרליות.
גרמניה תומכת בתוכנית לשיתוף פעולה עם אינדונזיה במשך שנים רבות. במשך 40 שנה בין 1967 ל-2007, גרמניה סיפקה סיוע לאינדונזיה במסגרת הסדרי התיאום הבינלאומיים שהוקמו תחת הקבוצה הבין-ממשלתית באינדונזיה והקבוצה המייעצת באינדונזיה.
חינוך ותרבות

גרמניה הפכה ליעד הלימודים האירופי הפופולרי ביותר עבור סטודנטים מאוניברסיטאות באינדונזיה. למעלה מ-30,000 סטודנטים לתואר ראשון באינדונזיה נרשמו ללימודים בגרמניה, כאשר אחד מהם הוא נשיא אינדונזיה, בי ג'יי הובי. מלבד זאת, קיימים מרכזי למידה רבים לשפה הגרמנית באינדונזיה, דוגמה אחת היא המוסד התרבותי הגרמני של מכון גתה, המונה כיום סניפים בג'קרטה, באנדונג וסורביה.
ביקורים רמי דרג

נשיא גרמניה כריסטיאן וולף ערך ביקור רשמי באינדונזיה בסוף 2011. קנצלרית גרמניה אנגלה מרקל ביקרה בג'קרטה ביולי 2012, ונשיא אינדונזיה סוסילו במבנג יודויונו ערך ביקור רשמי בברלין בין התאריכים 3 עד 6 במרץ 2013.
יחסי אינדונזיה–הפיליפינים

| יחסי אינדונזיה–הפיליפינים |
| --- | --- |
אינדונזיה: הפיליפינים


אינדונזיה: הפיליפינים
שטח (בקילומטר רבוע)
1,904,569: 300,000
אוכלוסייה
284,049,195: 116,080,711
תמ"ג (במיליוני דולרים)
1,371,171: 437,146
תמ"ג לנפש (בדולרים)
4,827: 3,766
משטר
דמוקרטיה נשיאותית

יחסי אינדונזיה–הפיליפינים הם היחסים הדו-צדדיים בין אינדונזיה לבין הפיליפינים.
היסטוריה

היחסים הדיפלומטיים בין המדינות כוננו ב-24 בנובמבר 1949. בשנת 1949 פתחה הממשלה האינדונזית את נציגותה (המשרד הקונסולרי) במנילה, השגרירות נפתחה בראשית שנות ה-50. ב-21 ביוני 1951 חתמו שתי המדינות על חוזה ידידות. אמנה זו מגדירה את בסיס היחסים בין המדינות, מטרותיה העיקריות הן: שמירה על שלום וידידות, יישוב סכסוכים באמצעים דיפלומטיים ושלווים, יצירת נתיבי תעבורה לאזרחי שתי המדינות ואמצעים לפיתוח שיתופי פעולה בתחום הסחר וההתרעות. אמנה זו דנה גם בסוגיות הפוליטיות והחברתיות-כלכליות של שתי המדינות.
במרץ 2011 חתמו מנהיגי שתי המדינות על מזכר הבנות להעצמת שיתוף הפעולה בתחומי הביטחון, ההגנה, תיחום הגבולות, ההגנה על זכויות מהגרי עבודה, חינוך וספורט. אינדונזיה מעניקה תמיכה מוסרית לממשלת פיליפינים בסכסוך הטריטוריאלי שלה על איי ספרטלי.
מחלוקת טריטוריאלית

נושא המחלוקת הטריטוריאלית בין אינדונזיה לפיליפינים היה ים סולאווסי באזור סולאווסי (אינדונזיה) ומינדנאו (הפיליפינים) שנחשב כמקור נפט וגז טבעי פוטנציאלי. בנוסף, המים השנויים במחלוקת עשירים בדגים ובנתיבי סחר חשובים. הסכסוך בין המדינות נמשך מאז 1994: השטחים היו באזור הכלכלי הבלעדי של אינדונזיה וגם של הפיליפינים. מחלוקת זו החלה בין הולנד (שיישבה את אינדונזיה) לארצות הברית (שכבשה את שטח הפיליפינים לאחר תום מלחמת ארצות הברית–ספרד) והסתיימה לטובת איי הודו המזרחיים ההולנדיים בשנת 1932. ב-23 במאי 2014 חתמו המדינות על הסכם על גבול ימי חדש ביניהן. לדברי נשיא אינדונזיה, סוסיליו באמבאנג יודהויונו, זו דוגמה טובה כיצד לפתור מחלוקות בין מדינות ללא שימוש בכוח. נשיא הפיליפינים, בניגנו אקינו, אמר כי ארצו רוצה לסיים את הסכסוך באמצעים לגיטימיים ושלווים.
יחסי כלכלה

על פי משרד המסחר של אינדונזיה, ב-2003, מחזור המסחר בין המדינות הסתכם לסך של 1.12 מיליארד דולר, בשנת 2009 - 2.9 מיליארד דולר, וב-2010 כבר עלה ל-3.89 מיליארד דולר. אינדונזיה היא הספק הגדול ביותר של פחם לפיליפינים, ועונה על הדרישה של מדינה זו בכ-70%. בשנת 2013, אינדונזיה הייתה שותפת הסחר ה-11 בגודלה בתחום הסחר והכלכלה של הפיליפינים, עם מחזור של 3.51 מיליארד דולר. בשנת 2014 היקף הסחר בין המדינות הגיע ל-4.59 מיליארד דולר.
נציגויות דיפלומטיות

אינדונזיה מחזיקה בפיליפינים שגרירות במנילה וקונסוליה כללית בדבאו סיטי.
הפיליפינים מחזיקה באינדונזיה שגרירות בג'קרטה ו-2 קונסוליות במאנאדו וסורבאיה.
יציבות נומרית

באנליזה נומרית, יציבות נומרית מציינת את מידת דיוקו של האלגוריתם הנומרי ובהתאם את שגיאת הקירוב המוערכת שלו.
אי יציבות נומרית נוצרת ממגבלת ייצוג מספרים במחשב (או בכל אמצעי אחר), המוגבל על ידי גודל הזיכרון המוקצה למטרה זו, וגורם לכך שהמספר מקוצץ או מעוגל מעבר למספר ספרות זה.
לדוגמה פאי ( \pi ) שווה ל-3.141592653589793 ביצוג 64 ביט, ביצוג של 32 ביט 3.1415927, וביצוג של 16 ביט ל-3.14.
מגבלת הייצוג עלולה לגרום לשגיאות בחישוב אם האלגוריתם רגיש לתנודות קטנות במספרים שלאחר הנקודה העשרונית, תנודות שעלולות לשנות את תוצאת החישוב בצורה ניכרת. לעיתים, מגבלת ייצוג העשרוני יכולה לגרום לשגיאה לגדול במהלך חישוב אלגוריתם התלוי בתוצאת חישובים קודמים שלו (לולאה או רקורסיה) ועלולה להשפיע במידה משמעותית על תוצאת הסופית. מצב זה נקרא אי-יציבות נומרית.
טיגראן פטרוסיאן

| --- | --- |

פטרוסיאן בשנת 1962
 לידה:  17 ביוני 1929 טביליסי, ברה"מ 
 פטירה:  13 באוגוסט 1984 (בגיל 55) מוסקבה, ברה"מ 
 הישג בולט:  היה אלוף העולם בשנים 1963–1969
 הדרגה הגבוהה ביותר:  רב אמן משנת 1952
 מד כושר נוכחי:  2,580 (נכון ל־יולי 1983) 
 מקצוע נוסף:  עיתונאי, סופר 
 מדינה:  ברית המועצות
 פרסים והוקרה:  אלוף העולם בשחמט  מדליה על גבורת העמל (27 באפריל 1957)  מאסטר מוסמך לספורט של ברית המועצות (1960)  עיטור אות הכבוד (30 במרץ 1965)  עיטור הידידות בין העמים (1981)  אזרחות כבוד של גיומרי (1966) 
 
טיגראן פטרוסיאן (17 ביוני 1929 – 13 באוגוסט 1984) היה רב-אמן בשחמט ממוצא ארמני. נולד בטביליסי שברפובליקה הסוציאל-פדרטיבית הסובייטית של עבר הקווקז (כיום בירת גאורגיה) ונפטר במוסקבה. היה אלוף העולם בשחמט בשנים 1963 - 1969. הוא חבר בהיכל התהילה העולמי של השחמט (אנ').
השנים הראשונות

פטרוסיאן למד את משחק השחמט בגיל 12, תוך הסתכלות במשחקי אביו. עם סיום מלחמת העולם השנייה השתתף באליפות השחמט לנוער שנערכה בלנינגרד. הייתה זאת התחרות המשמעותית הראשונה של פטרוסיאן, והוא זכה במקום הראשון. בשנת 1945 היה לאלוף גאורגיה, וב-1946 - אלוף ברית המועצות לנוער. בשנת 1947 זכה בתואר אמן, אולם התאכזב קשות כשלא הצליח להתברג לגמר אליפות ברית המועצות לבוגרים. בעקבות כישלונו השית על עצמו פטרוסיאן משטר אימונים נוקשה. הוא למד בקדחתנות את ספרו המהפכני לשעתו של רב-אמן אהרון נימצוביץ' "שיטתי", ועבר להתגורר במוסקבה על מנת לשחק מול מיטב שחקני ברית המועצות. בשנים 1949–1950 השתתף בגמר אליפות המועצות בלי להותיר רושם מיוחד.
ההעפלה לאליפות העולם

התקדמותו של פטרוסיאן הייתה עקבית ומהירה. בשנת 1951 זכה באליפות מוסקבה ובמקום השני באליפות ארמניה. פריצתו הגדולה הייתה בגמר אליפות ברית המועצות ה-19 (1951), פטרוסיאן סיים במקום השני המשותף (יחד עם יפים גלר) כשהוא מקדים אגדות שחמט כגון מיכאל בוטביניק, וסילי סמיסלוב, דוד ברונשטיין ועוד. בעקבות הצלחתו בגמר התברג פטרוסיאן לתחרות הבין-אזורית שהתקיימה בסטוקהולם ב-1952. בבין-אזורית הוא סיים במקום שני משותף יחד עם מארק טיימנוב והעפיל לטורניר המועמדים שהתקיימה בציריך ב-1953 שבו סיים במקום החמישי המכובד. בשנתיים הבאות הוא שרד שני גמרים של אליפות ברית המועצות בלי להפסיד משחק אחד. ב-1955 הוא העפיל מהתחרות הבין-אזורית למועמדים (גם הפעם ללא הפסד). במועמדים הוא סיים במקום שלישי משותף. בשנת 1959 הוכתר פטרוסיאן לאלוף ברית המועצות. ב-1960 הוא זכה בקורוס (ויק אן-זהה).
בשנת 1962 סיים במקום השני המשותף עם יפים גלר בתחרות הבין-אזורית כשהוא לא מפסיד אף משחק. בתחרות המועמדים בקורסאו הוא סיים במקום הראשון (גם הפעם ללא הפסדים), מה שזיכה אותו בזכות להתמודד מול מיכאל בוטביניק על התואר אלוף העולם.
אלוף העולם

בדו-קרב על אליפות העולם שנערך בשנת 1963 הפתיע פטרוסיאן את עולם השחמט כשגבר על אלוף העולם בוטביניק בתוצאה 12.5-9.5 והפך לאלוף העולם. בשנת 1966 הפתיע פטרוסיאן את עולם השחמט בשנית כשהצליח להגן על תוארו מול רב-אמן בוריס ספאסקי, כשניצח בדו-קרב בתוצאה 12.5-11.5 אך כעבור שלוש שנים בשנת 1969 נוצח על ידי ספאסקי בתוצאה 12.5-10.5, ואיבד את תואר אלוף העולם.
לאחר אובדן התואר

ההפסד לספאסקי לא סיים את הקריירה השחמטאית של פטרוסיאן. בשנת 1969 הוא סיים במקום ראשון משותף (יחד עם לב פולוגייבסקי) באליפות ברית המועצות כשהוא לא מפסיד אף משחק. הוא זכה בתואר לאחר ניצחון על פולוגייבסקי 3.5-1.5 (-0,=3,+2) בפליאוף.
פטרוסיאן ניצח 4 פעמים באליפות ברית המועצות בשחמט.
פטרוסיאן ניצח ברבע גמר המועמדים את רוברט היבנר 4-3 (-0,=6,+1). בחצי הגמר הוא ניצח את ויקטור קורצ'נוי 5.5-4.5 (-0,=9,+1). בגמר הוא התמודד עם בובי פישר שהיה בכושר מעולה והגיע לדו-קרב לאחר 18 ניצחות רצופים נגד רבי-אמנים מהצמרת העולמית. פטרוסיאן הפסיד בדו-קרב (-5,=3,+1). פטרוסיאן התאושש במהרה מתבוסה זו- חודש לאחר מכן הוא סיים רביעי משותף בתחרות על לזכר אלכין (מוסקבה 1971) כשהוא מקדים את אלוף העולם דאז בוריס ספאסקי, אלוף העולם לשעבר מיכאל טל, את הטוענים לכתר דוד ברונשטיין וויקטור קורצ'נוי ועוד. ניצחונו בתחרות זו נגד ספאסקי הוא דוגמה מפורסמת להבנתו העמדתית העמוקה של פטרוסיאן. בשנת 1972 הוא זכה במשותף בשלוש תחרויות בינלאומיות רצופות (לאס-פאלמאס, אמסטרדם וסן אנטוניו). באליפות ברית המועצות 1973 (אליפות שנחשבת לאחת מהחזקות בהיסטוריה) הוא סיים במקום השני המשותף.
ב-1975 הוא זכה באליפות ברית המועצות וב-1976,1977 הוא סיים במקום שלישי משותף.
ב-1974 הוא ניצח ברבע גמר המועמדים את לאיוש פורטיש והוגרל לשחק מול ויקטור קורצ'נוי. קורצ'נוי הביס את פטרוסיאן 3.5-1.5 (-1,=1,+3). ב-1977 וב-1980 הוא העפיל לרבע גמר המועמדים אך הודח בשתי הפעמים על ידי ויקטור קורצ'נוי.
מורשתו

פטרוסיאן תרם רבות להתפתחות השחמט המודרני. את רוב תרומתו הוא תרם בין השנים 1953–1963. אחת מתרומותיו החשובות היא "הקרבת הטיב העמדית". הקרבת טיב היא הקרבה של צריח תמורת פרש או רץ ומקובל לחשוב שערכו של הצריח גבוה יותר מערכם, אולם פטרוסיאן הראה שבעמדות רבות רב יותר ערכו של רץ עם אלכסון פתוח או פרש עם ערוגת משלט (זכור במיוחד משחקו עם רשבסקי משנת 1953). פטרוסיאן היה מאמין גדול בפרופילקסיה - מניעת תוכניותיו העתידיות של היריב לפני ביצוע תוכניותך. הוא נהג לבחור בפתיחות שבהן הגורם המכריע אינו הזמן וניתן לבלום את איומי היריב ולתכנן היטב את הפריצה. את מרבית תרומתו התאורטית תרם פטרוסיאן בשתי פתיחות: הגנה הודית של המלך והגנה הודית של המלכה. בהודית של המלך הוא פיתח ללבן וריאנט (שקרוי על שמו) שבו הלבן מרתק את הפרש ב-ו6 מה שגורם לשחור לאבד זמן רב אם ברצונו לבצע את התוכנית ו-7-ו5. חשוב לא פחות הוא וריאנט פטרוסיאן בהגנה הודית של המלכה שבו הלבן משחק א2-א3 על מנת למנוע את גיחת הרץ השחור ל-ב4 כתוצאה מכך הלבן שומר על פרשו ב-ג3 ועל הלחץ במרכז. הווריאנט הזה היה אחד האהובים על קספרוב ששכלל אותו והפך אותו לאחד מכלי הנשק החזקים של לבן כנגד הגנה הודית של המלכה.
שחקן ואדם

מבחינת סגנונו השחמטאי היה ידוע פטרוסיאן כמתגונן מצוין, שהפסיד אך לעיתים נדירות. הוא השקיע רבות בהכנות לקראת תחרויות חשובות, תוך ניתוח מעמיק של משחקיו ומשחקי יריביו.

פטרוסיאן נשא לאשה שחמטאית, והיה אב לשני בנים. בין תחביביו האחרים היו כדורגל וזמרה.
דוגמאות מתוך משחקיו > לבן: אגאמיליאן Agamalian שחור: טיגראן פטרוסיאן טביליסי 1945

כדי לראות את המשחקים, יש לאפשר בדפדפן שלכם ג'אווהסקריפט.
[Event "Tbilisi"]
[Site "Tbilisi"]
[Date "1945.??.??"]
[Round "?"]
[White "Agamalian"]
[Black "Petrosian, Tigran V"]
[Result "0-1"]
[ECO "A53"]
[PlyCount "68"]
[EventDate "1945.??.??"]
[EventType "game"]
[EventCountry "URS"]
[SourceTitle "EXT 1999"]
[Source "ChessBase"]
[SourceDate "1998.11.16"]
[SourceVersion "1"]
[SourceVersionDate "1998.11.16"]
[SourceQuality "1"]
1. d4 Nf6 2. c4 d6 3. Nc3 e5 4. dxe5 dxe5 5. Qxd8+ Kxd8 {אובדן ההצרחה לא משמעותי לאחר חילופי המלכות.}
6. Bg5 c6 7. O-O-O+ Kc7
8. Nf3 Nbd7 9. a3 Ng4 10. Bh4 f6 11. h3 Nh6 12. g4 Nf7 13. Bg3 a5 14. Nd4 Nc5
15. e3 Nd6 {האיום הוא לא הכאת הפרש 16..ה:ד4 17. ה:ד4 והלבן זוכה מחדש בכלי. יש כאן איום עמדתי}
16. Nc2 Nde4 {הפרש מאיים 17...פ:ג3 והורס את מבנה הרגלים באגף המלכה לאחר לקיחת הכלי ובנוסף מאיים 17...פ:ז3 וגורם ללבן רגלי מבודד בטור ה'}
17. Nxe4 Nxe4 18. Bh4 g5
19. Bg3 h5 {מסע ביניים חשוב. האיום לזכות ברגלי מאלץ את הלבן להכות את הרגלי ולתת לצריח השחור טור פתוח}
20. gxh5 Nxg3 {השחור השיג לעצמו את זוג הרצים, יצר ללבן רגלי מבודד וקיבל טור פתוח עבור הצריח}
21.
fxg3 Rxh5 22. Bg2 Be6 23. Bf1 a4 24. Rd2 Bc5 25. Rf2 f5 26. Rg1 Rah8 27. Kd2 f4
28. g4 Rxh3 29. Bxh3 Rxh3 30. Kd3 Bxe3 31. Nxe3 Rxe3+ 32. Kd2 Bxc4 33. Re1 Rxe1
34. Kxe1 e4 0-1
פטרוסיאן צובר יתרונות זעירים שלא מבטיחים דבר, אבל משיג זוג רצים מול רץ ופרש, ויש לו צריח ששולט בטור פתוח. אלו עדיין מהוים יתרון קטן, אך הקרבת טיב הופכת יתרונות אלו למשהו מוחשי. פטרוסיאן נשאר עם זוג רגלים צמודים וחופשיים מול צריח של הלבן, שלא מסוגל למנוע מהם את ההתקדמות לכוון ערוגת ההכתרה.
דוגמאות מתוך משחקיו > לבן: טיגראן פטרוסיאן שחור: ויקטור קורצ'נוי לנינגרד 1946

הגנת סטונוול (אנ')
כדי לראות את המשחקים, יש לאפשר בדפדפן שלכם ג'אווהסקריפט.
[Event "URS-ch U18"]
[Site "Leningrad URS"]
[Date "1946.07.??"]
[EventDate "?"]
[Round "6"]
[Result "1-0"]
[White "Tigran Vartanovich Petrosian"]
[Black "Viktor Korchnoi"]
[ECO "A94"]
[WhiteElo "?"]
[BlackElo "?"]
[PlyCount "45"]
1. d4 e6 2. Nf3 f5 {ההגנה ההולנדית, או הגנת סטונוול הייתה פתיחה חביבה על אלופי העולם אליכין ובוטביניק}
3. g3 Nf6 4. Bg2 d5 5. O-O Bd6 6. c4 c6 {במבנה זה הרעיון של השחור הוא להציב את הפרש ב-ה4, את המלכה (לאחר ההצרחה) להעביר דרך ה-8 ל-ח5, לקדם את רגלי ז' ולהעביר את הצריח השחור ל-ו6 ומשם ל-ח6}
7. b3 O-O 8. Ba3 {מסע מפתיע! היינו מצפים מהרץ להתמקם ב-ב2 אך פטרוסיאן מזהה את הסכנה הטמונה ברץ השחור ומעדיף להחליף רצים}
Bxa3 9. Nxa3 Qe8 10. Nc2 {הלבן מחזיר במהירות את הפרש משולי הלוח למקום בו יכול להביא תועלת גדולה. באופן כללי אלוף העולם לעתיד דואג למקם את כליו במקומות שבהם יביאו תועלת מרבית, אם אפשר למקמם במרכז הלוח מה טוב, ועדיף אם תהיה להם ניידות טובה כך שיוכלו להשפיע על מהלך המשחק}
Qh5 11. Qc1 {הלבן מונע את המסע ז5 ומכין כניסה עתידית של המלכה לעומק טור ג'}
Ne4
12. Nce1 g5 13. Nd3 Nd7 14. Nfe5 Kh8 15. f3 Nd6 16. e4 Nf7
17. cxd5 Ndxe5 18. dxe5 cxd5 19. exd5 exd5 20. f4 Rd8 21. Qc7
b6 22. fxg5 Ba6 23. Nf4 1-0
במשחק זה כמה מסעים "מסתוריים" שמשחק פטרוסיאן גורמים להתמוטטות העמדה של קורצ'נוי. במשחק אסטרטגי עדין מביא פטרוסיאן את עמדת השחור לכזו שבה הכלים תלויים זה בזה לתמיכה והגנה. המלכה מגינה על הפרש שמגן על הצריח שמגן על הרגלי. פטרוסיאן מפעיל לחץ בנקודות הקריטיות וקורצ'נוי נכנע במהירות.
דוגמאות מתוך משחקיו > לבן: טיגראן פטרוסיאן שחור:הקטור קוראל Hector Corral מונטווידאו 1954

קוראל היה אלוף אורוגוואי בשחמט בשנת 1951.
כדי לראות את המשחקים, יש לאפשר בדפדפן שלכם ג'אווהסקריפט.
[Event "URU-URS"]
[Site "Montevideo URU"]
[Date "1954.04.01"]
[EventDate "?"]
[Round "1"]
[Result "1-0"]
[White "Tigran Vartanovich Petrosian"]
[Black "Hector Corral"]
[ECO "D35"]
[WhiteElo "?"]
[BlackElo "?"]
[PlyCount "57"]
[FirstMove "16d"]
1.d4 Nf6 2.c4 e6 3.Nc3 d5 4.cxd5 exd5 5.Bg5 Nbd7 6.e3 Be7
7.Bd3 O-O 8.Nge2 Re8 9.Qc2 c6 10.h3 Ne4 11.Bf4 Ndf6 12.f3 Nxc3
13.bxc3 Bd6 14.Bxd6 Qxd6 15.e4 Nh5 16.e5 Qh6 17.Qd2 Qxd2+
18.Kxd2 g6 19.g4 Ng7 20.h4 h6 21.Raf1 Bd7 22.Rhg1 b5 23.f4 a5
24.f5 gxf5 25.gxf5 Kh8 26.e6 fxe6 27.f6 Nf5 28.Bxf5 exf5
29.Rg7 1-0
פטרוסיאן צובר במשחק זה יתרונות זעירים ובלתי מורגשים, שלאט לאט מניבים יתרון קטן. כך הוא מרכז את הכוחות ומתחיל התקפה באגף המלך בעזרת הרגלים שלו. פלישת הרגלים פותחת את הטורים לכלים שאחרי הרגלים. הצריח מצליח להגיע לשורה השביעית ואוסר את המלך היריב. סוף המשחק מגיע במהירות - הפסד חומרי או מט בשני מסעים.
בעמדה המוצגת מעלה לאחר המסע ה-16 של השחור, מפתיע הלבן ומציע חילופי מלכות. עד כה מהלך המשחק אותת על התקפה צפויה של הלבן, אך פטרוסיאן מזהה שחילופי המלכות, הגם שמפחיתות במידה ניכרת את הכוחות על הלוח, מאפשרות לו לפתוח בהתקפה בכל מקרה. לאחר חילופי המלכות המלך הלבן מתקרב למרכז הלוח לצורך הסיום, שני הצריחים הלבנים קשורים זה זה ועדיין יש את האיום ז4 ללכידת הפרש.
במסע ה-24 מתחילה הפריצה של הרגלים. 24. ו-5 מאיים שני איומים: להכות את הרגלי ב-ז6 ולאחר ו:ז6 לזכות ברגלי על ידי ר:ז6 או 25. ה-6 ולאחר ו:ה6 לזכות בפרש הכלוא על ידי 26. ו-6
לאחר המסע 29. צז7! השחור נכנע. הרץ ב-ד7 מאוים, ובנוסף הלבן מאיים מט בשניים 30. פו4 ו-31. פז6 מט.
דוגמאות מתוך משחקיו > לבן: טיגראן פטרוסיאן שחור: וסילי סמיסלוב מוסקבה 1961

כדי לראות את המשחקים, יש לאפשר בדפדפן שלכם ג'אווהסקריפט.
[Event "USSR Championship 1961a"]
[Site "Moscow URS"]
[Date "1961.01.21"]
[EventDate "1961.??.??"]
[Round "7"]
[Result "1-0"]
[White "Tigran Vartanovich Petrosian"]
[Black "Vasily Smyslov"]
[ECO "E12"]
[WhiteElo "?"]
[BlackElo "?"]
[PlyCount "63"]
1. c4 Nf6 2. Nc3 e6 3. Nf3 b6 4. d4 Bb7 5. a3 d5 6. cxd5 Nxd5 {עדיף על פני 6...ה:ד5 והרץ ב-ב7 נחסם}
7. e3 Be7 8. Bb5+ c6 {חסימה על ידי הפרש 8...פג6 היא טעות מכרעת 9. פה5 מהד6 10. פה4 וזוכה בכלי. גם 8...פד7 לא טוב 9. פ:ד5 ר:ד5 10. פה5 ג6 11. פ:ג6 ר:ג6 12. ר:ג6 צג8 13. מהה4 עם יתרון גדול}
9. Bd3 c5 10. Nxd5 Qxd5 11. dxc5 Qxc5
12. Bd2 Nc6 13. Rc1 Qd6 14. Qc2 Rc8 15. O-O
h6 16. Rfd1 O-O {המסע 15...פה5 מביא להפסד מהיר 16. רב5+ מו8 17. מה:ג8+ ר:ג8 18. צ:ג8+ רד8 19. רב4 וזוכה. אם 16...פד7 17. מה:ג8+ ר:ג8 18. צ:ג8+ רד8 19. רב4 מהד5 20. רג6 מהד3 21. פה5 וזוכה. }
17. Bc3 Qb8 18. Qa4 Rfd8 {מעבר להבאת הצריח למרכז השורה מסע זה גם מאפשר הגנה על ז7 על ידי רו8}
19. Qe4 {איום המט מחייב את השחור ל-ז6 ובכך מתחילה להיחלש עמדת המלך}
g6 20. Qg4 {הלבן שוב מאיים במט 21. ר:ז6 ו:ז7 22. מה:ז6+ מו8 23. רז7+ מז8 24. ר:ו6+ מח8 25. מהז7 מט}
h5 {עוד רגלי נחלש, אבל זה הרע במיעוטו. הנה דוגמה להמשך אם המלך בוחר להגן על רגלי ז'. 20..מח7 21. ר:ז6+ ו:ז6 22. מה:ה6 צו8 למנוע את איום המט ב-ו7 23. צד7 צגה8 24. פז5+ ח:ז5 25. מהח3+ מז8 26. מהח8+ מו7 27. מהו6+ מז8 28. מהז7 מט}
21. Qh3 {פעם שלישית הרץ מאיים על ז6 וכל הרגלים השחורים נופלים בזה אחר זה 22. ר:Z6 ו:ז6 23. מה:ה6+ מו8 24. מה:ז6 וזוכה}
f5 {החלשה נוספת של עמדת השחור. אם 21...צד6 כדי להגן על הרגלי ב-ה6 אז 22. ז4 צגד8 23. ז:ח5 צ:ד3 24. צ:ד3 צ:ד3 25. ח:ז6 ו:ז6 26. מהח8+ מו7 27. פה5+ והשחור מפסיד את המלכה}
22. Bc4 Rxd1+ 23. Rxd1 Kf7 24. e4 Qf4 25. Re1 Qg4 26. exf5
Qxc4 27. fxg6+ Ke8 {אם 27..מ:ז6 28. צ:ה6+ מו7 29. צ:ג6 ומאיים לזכות במלכה על ידי ה"מזלג" פה5+}
28. g7 e5 29. Qxh5+ Kd7 30. Rd1+ Bd6
31. Bxe5 Nd4 32. Nxd4 1-0
פטרוסיאן מוצא דרך מקורית לפרוץ לשטח יריבו. הוא מבצע שלושה מסעים תוקפניים עם המלכה ובכך מאלץ את יריבו להזיז רגלים ששומרים על המלך השחור. המשימה האחרונה היא להסיט את המלכה השחורה וזאת הוא עושה על ידי הקרבת רץ. לאחר מכן התקפת הלבן היא מכרעת.
דוגמאות מתוך משחקיו > לבן: טיגראן פטרוסיאן. שחור: לודק פכמן (אנ') בלד 1961

כדי לראות את המשחקים, יש לאפשר בדפדפן שלכם ג'אווהסקריפט.
[Event "Bled"]
[Site "Bled YUG"]
[Date "1961.09.10"]
[EventDate "1961.09.03"]
[Round "6"]
[Result "1-0"]
[White "Tigran Vartanovich Petrosian"]
[Black "Ludek Pachman"]
[ECO "A07"]
[WhiteElo "?"]
[BlackElo "?"]
[PlyCount "41"]
1.Nf3 c5 2.g3 Nc6 3.Bg2 g6 4.O-O Bg7 5.d3 e6 6.e4 Nge7 7.Re1
O-O 8.e5 d6 9.exd6 Qxd6 10.Nbd2 Qc7 11.Nb3 Nd4 {עד למסע ה-11 העמדה שקולה לחלוטין. 11...ב6 שומר על השוויון. באותן שנים נחשב פכמן למומחה המוביל בתאוריה של הפתיחות וכתב ספרים רבים בנושא}
12.Bf4 Qb6
13.Ne5 Nxb3 14.Nc4 Qb5
15.axb3 a5 16.Bd6 Bf6 17.Qf3 Kg7 18.Re4 {הלבן מכין הקרבה מרשימה, אך ניתן להקריב את המלכה גם ללא מסע מכין זה, אם הלבן מצליח לחשב מט כפוי בעשרה מסעים בעמדה זו.... גם ללא ההיבט הטקטי העמדה של השחור פסיבית לגמרי. הצריח באגף המלכה והרץ ב-ג8 לא מפותחים, המלכה מרותקת להגנת שני רגלים חלשים, הפרש באגף המלך כפות והרץ צריך לשמור על הפרש. מנגד עמדת הלבן }
Rd8 19.Qxf6+
Kxf6 20.Be5+ Kg5 21.Bg7 1-0 {השחור נכנע עקב האיום 22. ח4 ומט על ידי 23. רח3 או רו3}
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1956 | מוסקבה | וולדימיר סימגין | 3.5 מ-5 | ניצחון |
| 1958 | גגרא | בוחוטי גורגנידזה | 0 מ-1 | הפסד |
| 1963 | מוסקבה | מיכאל בוטביניק | 12.5 מ-22 | ניצחון, אלוף העולם |
| 1966 | מוסקבה | בוריס ספאסקי | 12.5 מ-24 | ניצחון |
| 1969 | מוסקבה | בוריס ספאסקי | 10.5 מ-24 | הפסד תואר אלוף העולם |
| 1971 | סביליה | רוברט היובנר | 4 מ-7 | ניצחון |
| 1971 | מוסקבה | ויקטור קורצ'נוי | 5.5 מ-10 | ניצחון |
| 1971 | בואנוס איירס | בובי פישר | 2.5 מ-9 | הפסד |
| 1974 | פלמה דה מיורקה | לאיוש פורטיש | 7 מ-13 | ניצחון |
| 1974 | אודסה | ויקטור קורצ'נוי | 1.5 מ-5 | הפסד |
| 1977 | Ciocco | ויקטור קורצ'נוי | 5.5 מ-12 | הפסד |
| 1977 | וולדן | ויקטור קורצ'נוי | 5.5 מ-9 | הפסד |
הופעות באולימפיאדות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1958 | 2 עת | ברית המועצות |  | 10.5 מ-13 | 8+ 5= 0- | 1 קבוצתי, 1 אישי |  |
| 1960 | 2 עת | ברית המועצות |  | 12 מ-13 | 11+ 2= 0- | 92.3 | 1 קבוצתי, 1 אישי |
| 1962 | 2 | ברית המועצות |  | 10 מ-12 | 8+ 4= 0- | 83.3 | 1 קבוצתי, 1 אישי |
| 1964 | 1 | ברית המועצות |  | 9.5 מ-13 | 6+ 7= 0- | 73.1 | 1 קבוצתי |
| 1966 | 1 | ברית המועצות |  | 11.5 מ-13 | 10+ 3= 0- | 88.5 | 1 קבוצתי, 1 אישי |
| 1968 | 1 | ברית המועצות |  | 10.5 מ-12 | 9+ 3= 0- | 87.5 | 1 קבוצתי, 1 אישי |
| 1970 | 2 | ברית המועצות |  | 10 מ-14 | 6+ 8= 0- | 71.4 | 1 קבוצתי |
| 1972 | 1 | ברית המועצות | 2645 | 10.5 מ-16 | 6+ 9= 1- | 65.6 | 1 קבוצתי |
| 1974 | 4 | ברית המועצות | 2640 | 12.5 מ-14 | 11+ 3= 0- | 89.3 | 1 קבוצתי, 1 אישי |
| 1978 | 2 | ברית המועצות | 2620 | 6 מ-9 | 3+ 6= 0- | 66.7 | 2 קבוצתי |
משחקים מוסברים (באנגלית) > 1959

טיגראן פטרוסיאן מול וסילי סמיסלוב, 6.10.1959, Just A Boring Game Between Petrosian and Smyslov... Or is it?
משחקים מוסברים (באנגלית) > 1971

בובי פישר מול טיגראן פטרוסיאן,30.9.1971,Bobby Faces Iron Tigran Fischer vs Petrosian (1971) Game 1
טיגראן פטרוסיאן מול בובי פישר , 5.10.1971, Tigran! Tigran! Petrosian vs Fischer (1971) Game 2
בובי פישר מול טיגראן פטרוסיאן ,7.10.1971, A Worthy Opponent! Fischer vs Petrosian (1971) Game 3
טיגראן פטרוסיאן מול בובי פישר , 12.10.1971,The Copycat Petrosian vs Fischer (1971) Game 4
בובי פישר מול טיגראן פטרוסיאן ,14.10.1971, Tigran's Fortress Fischer vs Petrosian (1971) Game 5
טיגראן פטרוסיאן מול בובי פישר , 17.10.1971, Tell Me, Do You Bleed? Petrosian vs Fischer (1971) Game 6
בובי פישר מול טיגראן פטרוסיאן ,19.10.1971, Nxd7! WHAT??? Fischer vs Petrosian (1971) Game 7
בובי פישר מול טיגראן פטרוסיאן, 19.10.1971, Bobby Fischer's Positional Masterpiece against Tigran Petrosian
טיגראן פטרוסיאן מול בובי פישר , 23.10.1971, Strike While The Iron is Hot! Petrosian vs Fischer (1971) Game 8
בובי פישר מול  טיגראן פטרוסיאן ,26.10.1971,Bobby! BObby! BOBby!! BOBBY!!!   Fischer vs Petrosian   (1971)   Game 9
משחקים מוסברים (באנגלית) > 1975

מיכאל טל מול טיגראן פטרוסיאן, 1975, Tal Treats Petrosian to A Night at the Opera
לקריאה נוספת

אבשלום יושע, 13 אלופי עולם בשחמט, הוצאת אחיאסף בע"מ, 1988
גארי קספרוב, על קודמי הגדולים כרך 3, 2004